62024TJ0541_INF
Unionin yleisen tuomioistuimen tuomio (ensimmäinen jaosto) 10.9.2025 –Pumpyanskiy v. neuvosto
(asia T‑541/24)
Yhteinen ulko- ja turvallisuuspolitiikka – Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutetut rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttämistä sovelletaan – Kantajan nimen pysyttäminen luettelossa – Päätöksen 2014/145/YUTP 2 artiklan 1 kohdan f ja g alakohta – Asetuksen (EU) N:o 269/2014 3 artiklan 1 kohdan f ja g alakohta – Arviointivirhe
1.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan laajuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevien henkilöiden tai yhteisöjen osalta vahvistettujen perusteiden perusteltavuus siinä tapauksessa, että ne riitautetaan – Merkitseminen luetteloihin täsmällisten, konkreettisten ja yhtäpitävien todisteiden kokonaisuuden perusteella – Ei ole – Arviointivirhe
(Euroopan unionin perusoikeuskirjan 47 artikla; neuvoston päätöksen 2014/145/YUTP, sellaisena kuin se muutettuna päätöksellä (YUTP) 2024/2456 ja päätöksellä (YUTP) 2025/528, liite; neuvoston asetukset N:o 269/2014, N:o 2024/2455 ja N:o 2025/527)
(ks. 38–40, 88–97, 105–110, 115 ja 116 kohta)
2.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Johtavat liike-elämän edustajat, jotka toimivat Venäjällä, sekä heidän läheiset perheenjäsenensä tai muut luonnolliset henkilöt, jotka hyötyvät heistä – Johtavan liike-elämän edustajan käsite
(Neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2023/1094, 2 artiklan 1 kohdan g alakohta; neuvoston asetuksen N:o 269/2014 3 artiklan 1 kohdan g alakohta ja neuvoston asetus N:o 2023/1089)
(ks. 45 ja 46 kohta)
3.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Liike-elämän edustajat, oikeushenkilöt, yhteisöt tai elimet, jotka toimivat talouden aloilla, jotka muodostavat merkittävän tulonlähteen Venäjän federaation hallitukselle, ja heidän lähellään olevat henkilöt – Käsite ”johtava liike-elämän edustaja” – Laadullisesti tai määrällisesti merkittävän taloudellisen toiminnan harjoittaminen
(Neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2023/1094, 2 artiklan 1 kohdan g alakohta; neuvoston asetuksen N:o 269/2014 3 artiklan 1 kohdan g alakohta ja neuvoston asetus N:o 2023/1089)
(ks. 47 kohta)
4.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan laajuus – Päätöksen lainmukaisuuden arviointi niiden tietojen perusteella, jotka olivat käytettävissä päätöksen antamishetkellä
(Neuvoston päätöksen 2014/145/YUTP, sellaisena kuin se muutettuna päätöksillä (YUTP) 2024/2456 ja (YUTP) 2025/528, liite; neuvoston asetuksen N:o 269/2014 liite I, neuvoston asetus N:o 2024/2455 ja N:o 2025/527)
(ks. 69 ja 70 kohta)
5.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Soveltamisala – Henkilöt, yhteisöt tai elimet, jotka antavat aineellista tai taloudellista tukea Venäjän hallitukselle tai hyötyvät siitä – Käsite – Henkilöt, jotka ovat aikaisemmin tehneet tällaisia tekoja, vaikkei olisikaan näyttöä, joka osoittaisi heidän osallistuvan nykyisin tällaisiin tekoihin – Käsitteen ulkopuolelle jääminen
(Neuvoston päätöksen 2014/145/YUTP, sellaisena kuin se muutettuna päätöksillä (YUTP) 2022/329, (YUTP) 2024/2456 ja (YUTP) 2025/528, 2 artiklan 1 kohdan f alakohta; neuvoston asetuksen N:o 269/ 2014, 3 artiklan 1 kohdan f alakohta sekä neuvoston asetukset 2022/330, 2024/2455 ja 2025/527)
(ks. 120 ja 121 kohta)
Tuomiolauselma
1)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.9.2024 annettu neuvoston päätös (YUTP) 2024/2456, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.9.2024 annettu neuvoston täytäntöönpanoasetus (EU) 2024/2455, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 14.3.2025 annettu neuvoston päätös (YUTP) 2025/528 ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 14.3.2025 annettu neuvoston täytäntöönpanoasetus (EU) 2025/527 kumotaan siltä osin kuin Dmitry Alexandrovich Pumpyanskiyn nimi on pysytetty luettelossa henkilöistä, yhteisöistä ja elimistä, joihin kyseisiä rajoittavia toimenpiteitä sovelletaan.
2)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Dmitry Alexandrovich Pumpyanskiyn oikeudenkäyntikulut.